Lage Nøst

Lage Nøst (født 30. juli 1991 i Oslo, oppvokst i Molde) er en norsk politiker og musiker, og var talsperson for Grønn Ungdom (GU), Miljøpartiet De Grønnes ungdomsorganisasjon fra mars 2014 til november 2016. I stortingsvalget 2017 var han Miljøpartiets førstekandidat i Møre og Romsdal.

Han har studert utøvende jazzgitar og sosiologi ved Universitetet i Stavanger.

Han er sønn av kunstner og teatersjef ved Riksteatret, Arne Nøst.

Politisk arbeid 
Nøst meldte seg inn i Miljøpartiet De Grønne i 2012, og ble valgt til leder i Grønn Ungdom Stavanger i januar 2013. I oktober samme år ble han i et suppleringsvalg valgt til medlem av Grønn Ungdoms arbeidsutvalg. Han ble valgt til ny  talsperson for ungdomspartiet sammen med Ingrid Ophaug Dahl i mars 2014.

I 2013 var han tredjekandidat til Stortinget for Miljøpartiet De Grønne i Rogaland. I 2017 var han førstekandidat til Stortinget for Miljøpartiet De Grønne i Møre og Romsdal.

Referanser 

MDG-politikere
Personer fra Oslo
Fødsler i 1991